ತೆರಿಗೆ ವಿಧಿಸಬಲ್ಲ ಆದಾಯ $13,351ಮತ್ತು ಇದಕ್ಕಿಂತ ಹೆಚ್ಚಿನ ಆದಾಯಕ್ಕೆ ರಾಜ್ಯದ ವಯಕ್ತಿಕ ಆದಾಯ ತೆರಿಗೆಯು ಗರಿಷ್ಟಮಿತಿಯ ತೆರಿಗೆ ದರ ಶೇಕಡಾ 7ನ್ನು ನಿಗಧಿಪಡಿಸಿದೆ.

ರಾಜ್ಯದ ಮಾರಾಟತೆರಿಗೆಯ ವರಮಾನವು ಪೂರ್ಣಪ್ರಮಾಣದಲ್ಲಿ ಶಿಕ್ಷಣಕ್ಕೆ ವಿನಿಯೋಗಿಸಲ್ಪಡುತ್ತದೆ. ದಕ್ಷಿಣ ಕೆರೊಲಿನಾವು 6% ರಾಜ್ಯ ಮಾರಾಟ ತೆರಿಗೆಯನ್ನು ಹೊಂದಿದ್ದು ಇದನ್ನು ಸ್ಥಳೀಯ ಮತ್ತು ಕೌಂಟಿಗಳ ತೆರಿಗೆಗಳೊಡನೆ ಸೇರಿಸಿದಾಗ ದಕ್ಷಿಣ ಕೆರೊಲಿನಾವು ಕ್ಯಾಲಿಫೋರ್ನಿಯದ ನಂತರ ಅತ್ಯಧಿಕ ಮಾರಾಟ ತೆರಿಗೆಯನ್ನು ಹೊಂದಿದ ಸಂಯುಕ್ತ ಸಂಸ್ಥಾನಗಳ ಎರಡನೆಯ ರಾಜ್ಯವಾಗಿದೆ. ದಕ್ಷಿಣ ಕೆರೊಲಿನಾದ ಚಾರ್ಲ್‌ಸ್ಟೋನ್‌ ನಲ್ಲಿ ರಾಜ್ಯ ತೆರಿಗೆ, ಕೌಂಟಿ ತೆರಿಗೆ, ಸ್ಥಳೀಯ ವ್ಯಾಪಾರಕಟ್ಟೆಯ ತೆರಿಗೆ ಮತ್ತು ಆತಿಥ್ಯದ ತೆರಿಗೆಗಳ ಜೊತೆಗಿನ ತೆರಿಗೆ ದರವು 10.5%. ಕೆಲವು ಪದಾರ್ಥಗಳು ಬೇರೆ ಬೇರೆ ದರಗಳನ್ನು ಹೊಂದಿವೆ, ಉದಾರಹರಣೆಗೆ, ಸಿದ್ಧಪಡಿಸದ ಆಹಾರಪದಾರ್ಥಗಳ ಮೇಲೆ 3% ತೆರಿಗೆ ಮತ್ತು ನಿದ್ರಾ ವಸತಿ ಬಾಡಿಗೆಮನೆಗಳ ಮೇಲೆ 7% ತೆರಿಗೆಯಿದೆ. 85 ಅಥವಾ ಅದಕ್ಕಿಂತ ಹಿರಿಯ ವ್ಯಕ್ತಿಗಳು ಸಾಮಾನ್ಯ ಮಾರಾಟತೆರಿಗೆಯ ಒಟ್ಟು ಮೊತ್ತದಲ್ಲಿ ಒಂದು ಶೇಕಡಾದಷ್ಟು ಕಡಿತಕ್ಕೊಳಪಡುತ್ತಾರೆ. ಕೌಂಟಿಗಳು ಸ್ಥಳೀಯ ವ್ಯಾಪಾರೀಕಟ್ಟೆಯ ಮೇಲೆ 1%ದಷ್ಟು ಹೆಚ್ಚಿನ ತೆರಿಗೆಯನ್ನೂ ವಿಧಿಸಬಹುದು ಮತ್ತು ಇತರ ಸ್ಥಳೀಯ ಮಾರಾಟ ತೆರಿಗೆಗಳು ಮತ್ತು ಸ್ಥಳೀಯ ಸರಕಾರಗಳು ಸುಮಾರು 3%ರಷ್ಟು ಸ್ಥಳೀಯ ವಸತಿ ತೆರಿಗೆಯನ್ನೂ ವಿಧಿಸಬಹುದು.

ದಕ್ಷಿಣ ಕೆರೊಲಿನಾವು ವ್ಯಕ್ತಿಗಳ ನಡುವೆ ಸಾಗಿಸಲ್ಪಡುವ, ಉತ್ತಮ ಮಾರುಕಟ್ಟೆ ಮೌಲ್ಯ ಹೊಂದಿರುವ ಎಲ್ಲಾ ಮೋಟಾರು ವಾಹನಗಳು, ದೋಣಿಗಳು, ಮೋಟಾರುಗಳು ಮತ್ತು ವಿಮಾನಗಳ ಮೇಲೆ ಅಗಾಗ 5% ಎಕ್ಸೈಸ್ ತೆರಿಗೆ(ಪರವಾನಿಗಿ ಹೊಂದಿದ ಸರಕಿನ ಮೇಲೆ ವಿಧಿಸುವ ತೆರಿಗೆ)ಯನ್ನು ವಿಧಿಸುತ್ತದೆ. ಗರಿಷ್ಠ ಸಾಂದರ್ಭಿಕ ತೆರಿಗೆಯು $300.

ಆಸ್ತಿಯ ತೆರಿಗೆಯು ದಕ್ಷಿಣ ಕೆರೊಲಿನಾ ಕಂದಾಯ ಇಲಾಖೆಯ ನೆರವಿನೊಂದಿಗೆ ಸ್ಥಳೀಯ ಸರಕಾರಗಳಿಂದ ನಿರ್ವಹಿಸಲ್ಪಡುತ್ತದೆ ಹಾಗೂ ಸಂಗ್ರಹಿಸಲ್ಪಡುತ್ತದೆ. ಸ್ಥಿರಾಸ್ಥಿ ಹಾಗೂ ವಯಕ್ತಿಕ ಆಸ್ತಿಗಳೆರಡೂ ತೆರಿಗೆಗೊಳಪಡುತ್ತವೆ. ಕೌಂಟಿ ವಿಧಿಸಿದ ಆಸ್ತಿತೆರಿಗೆಗಳ ಅಂದಾಜು ಸುಮಾರು ಮೂರನೇ ಎರಡು ಭಾಗವನ್ನು ಸಾರ್ಜಜನಿಕ ಶಿಕ್ಷಣವನ್ನು ಬೆಂಬಲಿಸಲು ಬಳಸಲಾಗುತ್ತದೆ. ಪುರಸಭಾ ಪ್ರಾಧಿಕಾರವು ಪುರಸಭೆಯಿಂದ ಒದಗಿಸಲಾಗುವ ಸೇವೆಗಳಿಗಾಗಿ ತನ್ನ ವ್ಯಾಪ್ತಿಯೊಳಗೆ ಬರುವ ಆಸ್ತಿಗಳಿಗೆಲ್ಲಾ ತೆರಿಗೆ ವಿಧಿಸುತ್ತವೆ. ರಾಜ್ಯದೊಳಗೆ ಈ ತೆರಿಗೆಯು ವೈಯಕ್ತಿಕವಾಗಿ, ಸಂಸ್ಥೆಗಳ ಮೂಲಕ ಮತ್ತು ಮಾಲೀಕತ್ವ ಹೊಂದಿದ ಪಾಲುದಾರರಿಂದ ಕಟ್ಟಲ್ಪಡುತ್ತದೆ. ಅಮೂರ್ತ/ಅಗ್ರಾಹ್ಯ ವೈಯಕ್ತಿಕ ಆಸ್ತಿಗಳು ತೆರಿಗೆಯಿಂದ ಮುಕ್ತವಾಗಿವೆ. ಪ್ರಿತ್ರಾರ್ಜಿತ ತೆರಿಗೆಗಳೂ ಇಲ್ಲಿಲ್ಲ.

20ನೇ ಶತಮಾನ ಮತ್ತು ಅದರ ನಂತರ
ತೆರಿಗೆಗಳು
ಆರ್ಥಿಕತೆ
ಸಮ್ಮಿಶ್ರ ಪ್ರಕರಣ